open-index/open-wikipedia-markdown huggingface dataset:
-581

## Acontecementos 
* En Corinto, os xogos ístmicos, fundados segundo a lenda por Teseo, dispútanse a partir de agora cada dous anos fronte ao carácter cuadrienal co que se facía anteriormente. Os vencedores recibían unha coroa de piñeiro.
* Comeza o reinado de Suizei, emperador lendario do Xapón (datas aproximadas).

## Nacementos 
*

## Mortes 
*

## Outros 
* Historia ano a ano
Choro

miniatura|dereita|Pranto dun raparigo.
O termo **choro** ou **pranto** refírese ao vertido de bágoas, acompañadas polo xeral de laios e saloucos, como reacción a un estado emocional. Foi definido como "un fenómeno secretomotor complexo que é caracterizado pola efusión de bágoas do aparato lacrimal, sen irritación algunha das estruturas oculares".

Estabeleceuse unha rede neural biolóxica entre o conduto lacrimal e as áreas do cerebro humano implicadas coa emoción. Crese que, agás o ser humano, ningún outro animal ten a capacidade de produción de bágoas en reacción a estados anímicos, aínda que é cuestionado por algúns científicos.

## Notas
Graos de liberdade

En moitos campos científicos, os **graos de liberdade** dun sistema son o número de parámetros do sistema que poden variar independentemente. 

Por exemplo, un punto do plano ten dous graos de liberdade para a translación: as súas dúas coordenadas; un obxecto non infinitesimal no plano pode ter graos de liberdade adicionais relacionados coa súa orientación.

A expresión **graos de liberdade** pode ter diferentes significados segundo o contexto:

* **Graos de liberdade** en estatística;
* **Graos de liberdade**, dun sistema dinámico;
* **Graos de liberdade** en mecánica;
* **Graos de liberdade**, dun mecanismo o dunha estrutura;
* **Graos de liberdade** (regra das fases de Gibbs).

## Véxase tamén 
* **Grao**
Kurayoshi

**Kurayoshi** (倉吉市, くらよしし, *Kurayoshi-shi*) é un concello da prefectura de Tottori no Xapón. Está situado no centro da prefectura, ao leste da área da provincia histórica de Hōki, na parte noroeste da rexión de Chugoku, na illa de Honshu. Ten 272,15&nbsp;km² de superficie, unha poboación de 51.021 habitantes (2009) e unha densidade de poboación de 187 hab./km².

A cidade de Kurayoshi foi fundada pola fusión de 2 concellos de vilas e 7 concellos de aldeas do distrito de Tōhaku no ano 1953.

O concello de Kurayoshi limita cos concellos de Kōfu, Kotoura, Hokuei, Yurihama, Misasa (que son da prefectura de Tottori); e Maniwa (este último é da prefectura de Okayama).

## Cidades irmandadas 
*  Naju.

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Kurayoshi .
A Bugalleira, Borraxeiros, Agolada

**A Bugalleira** é un lugar da parroquia de Borraxeiros, no concello pontevedrés de Agolada, na comarca do Deza. Segundo o INE en 2008 tiña 22 habitantes (dez homes e doce mulleres), dez menos ca en 2000.
## Toponimia
O topónimo **A Bugalleira** é un fitotopónimo referido á abundancia de bugallos.

## Lugares e parroquias 
### Lugares de Borraxeiros 
### Parroquias de Agolada 
## Notas
## Véxase tamén 
### Outros artigos 
* Lugares de Agolada
Yonago

**Yonago** (米子市, よなごし, *Yonago-shi*) é un concello da prefectura de Tottori no Xapón. Está situado ao oeste da prefectura, na zona da provincia histórica de Hōki e no centro da rexión de San'in, na parte noroeste da rexión de Chugoku, na illa de Honshū. Ten 132,21&nbsp;km² de superficie, unha poboación de 148.408 habitantes (2009) e unha densidade de poboación de 1.120 h/km².

O concello de Yonago limita cos concellos de Sakaiminato, Hiezu,  Daisen, Hōki, Nanbu (que son da prefectura de Tottori); e Yasugi (este último é da prefectura de Shimane).

## Cidades irmandadas 
*  Sokcho, Gangwon, Corea do Sur.

## Personaxes de sona 
* Kihachi Okamoto (岡本 喜八, おかもと きはち, 1924 - 2005) - Director de cine.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Yonago .
Portugaliza (revista)

***Portugaliza*** foi unha revista dixital centrada en cuestións de cultura xeral e ciencia que atinxen a Galiza e mais a Portugal. Creouse en 2005 e contou con 8 números. Os seus contidos estaban en lingua portuguesa, e unha das finalidades da publicación é a reivindicación dun espazo común cultural galego-portugués.

## Véxase tamén 
### Outros artigos 
* Reintegracionismo
* Lusismo
* Associaçom Galega da Língua

### Ligazóns externas 
* Portugaliza.net
Nittedal

**Nittedal** é un concello do condado de Akershus que limita polo norte cos concellos de Lunner e de Nannestad polo leste con Gjerdrum polo sueste con Skedsmo e polo sur e oeste con Oslo. O principal núcleo é Hagan que está no sur preto da cidade de Oslo pero a capital municipal é Rotnes situada no centro do concello, outros núcleos importantes son Hakadal e Åneby.
miniatura|250px|esquerda|Igrexa de Hakadal
## Xeoloxía 
Nittedal forma parte da fosa tectónica de Oslo, especialmente ben coñecidas son as Caldeiras de NIttedal, resto da actividade volcánica do pérmico.

## Véxase tamén 
### Ligazóns externas 
*Páxina oficial
Lagarto das silvas

O **lagarto das silvas** ou **lagarto das silveiras** (*Lacerta schreiberi*, Bedriaga, 1878) é unha especie da familia Lacertidae.

## Descrición 
miniatura|esquerda|Lagarto das silvas a tomar o sol
É un lagarto de cabeza curta e ancha; a cola é o dobre de longa cá lonxitude do corpo. Esta especie, en xeral, é verde e co abdome amarelento. Os machos, ademais conteñen unha coloración case negra, substituída nas femias por unha cor parda e na época de celo o macho ten o pescozo azulado. A súa lonxitude total non supera os 4 dm. Cando é perseguido non dúbida en gabear ás árbores. Só vive nas montañas do oeste da Península Ibérica. Tende a habitar en lugares húmidos, como nas beiras dos ríos. A alteración do seu hábitat está a provoca-la mingua da súa poboación.

## Etimoloxía 
O nome da especie é unha homenaxe ao zoólogo austríaco Egid Schreiber (1836-1913).

## Notas 
## Véxase tamén 
### Outros artigos 
* Lista de réptiles de Galicia
* Lagarto arnal
### Ligazóns externas 
* Lista vermella de especies ameazadas  da IUCN.
* *Lacerta schreiberi* en The Reptile Database
Reboredo, Borraxeiros, Agolada

**Reboredo** é un lugar da parroquia de Borraxeiros, no concello pontevedrés de Agolada, na comarca do Deza. Segundo o INE, no 2008 tiña 10 habitantes (6 homes e 4 mulleres), o que supón unha diminución de 1 habitante con respecto ao ano 2000.

## Lugares e parroquias 
### Lugares de Borraxeiros 
### Parroquias de Agolada 
## Véxase tamén 
### Outros artigos 
* Lugares de Agolada
Leni Larsen Kaurin

**Leni Larsen Kaurin**, nada o 21 de marzo de 1981 en Skarbøvik, Ålesund, é unha futbolista norueguesa que xoga (en 2010) no equipo alemán do FFC Turbine Potsdam e na selección nacional de Noruega, seleccionada 37 veces coas seleccións inferiores debutou na absoluta en 2001.

## Traxectoria 
Kaurin comezou a xogar no principal equipo feminino noruegués, o Asker Fotball, en 1998 con tempadas no Team Strømmen FK, previamente fora xogadora do Karbøvik IF e do Fortuna Ålesund. No ano 2006 comezou a xogar regularmente na liga norueguesa e en setembro de 2007 xogou un papel destacado no Mundial de Fútbol Feminino da China, onde o equipo nacional quedou en cuarto lugar. Nos Xogos Olímpicos de 2008 marcou o primeiro gol da selección norueguesa o 6 de agosto de 2008 ós 61 segundos do partido contra os Estados Unidos, o que o converteu no gol máis tempraneiro da historia do fútbol olímpico ata que seis días despois Heather O'Reilly bateu o récord.
Stedelijk Museum

O **Museo Stedelijk** (en galego *Museo municipal*) de Ámsterdam, Países Baixos. É un museo de arte moderna e está situado na Praza dos Museos ("Museumplein") preto do Rijksmuseum e do Museo van Gogh.

A súa colección inclúe unha habitación pintada por Karel Appel e unha gran colección de pinturas de Kasimir Malevich.
O Stedelijk recolocouse temporalmente dende o seu antigo local en Museumplein a Oosterdokskade 3-5, xusto ao leste da Estación Central.

Este edificio, anteriormente de correos, tamén alberga unha serie de compañías relacionadas cos medios e a arte.
A planta superior ofrece unha das mellores vistas da cidade. Hai un restaurante durante o día e un club pola noite.

Ficheiro:StedelijkAmsterdam97.jpg|Imaxe do interior do museo

## Véxase tamén 
### Ligazóns externas 
* Stedelijk Museum 
* Stedelijk Museum Bureau Amsterdam
Museumplein

miniatura|200px|A Museumplein en Ámsterdam
miniatura|200px|Pista de xeo en Museumplein no inverno

O **Museumplein** (literalmente en galego: *Praza do Museo*) é unha praza en Ámsterdam (Países Baixos). A praza é chamada do *Museo* polos catro museos localizados en ela: o Rijksmuseum, o Museo van Gogh, o Stedelijk Museum, e o Museo do diamante. A praza foi reconstruída en 1999 por Sven-Ingvar Andersson. É usada para os grandes eventos da cidade, como festivais, concertos, celebracións ou exposicións. A praza está case na súa totalidade cuberta de céspede, a excepción da parte norte da praza, que está cuberta con grava. Fixéronse plans en 2008 para volver remodelar a praza, debido a que moitos amsterdameses non están satisfeitos co seu aspecto actual.

## Reconstrución 
A praza foi reconstruída en 1999. O deseño da nova Museumplein é do arquitecto paisaxista sueco-dinamarqués Sven-Ingvar Andersson. A remodelación incluíu un aparcadoiro e un supermercado soterrados. No inverno o estanque que está na fronte do Rijksmuseum é ás veces transformado nunha pista de patinaxe sobre xeo no inverno.

## Edificios arredor da praza 
* Concertgebouw
* Stedelijk Museum
* Museo van Gogh
* Museo do Diamante
* Rijksmuseum
* Consulado dos Estados Unidos
Economía de Islandia

[thumb|left|Fábrica de [aluminio da Alcoa en Reydarfjördur.]]
A **economía da Islandia** é de tipo capitalista, semellante á doutros países escandinavos, con presenza dun estado do benestar social. Modesta en tamaño, depende en gran parte da pesca e industria relacionada, que responden de case o 70% das exportacións.

Ademais dos produtos de orixe mariña, outras produtos importantes na exportación son aluminio, ferro-silicio, equipamentos para pesca e procesamento de produtos marítimos e la. O comercio exterior desempeña un papel importante na economía da Islandia. Exportacións e importación equivalen, cada unha, a un terzo do PIB. A maior parte das exportacións é para os Estados Unidos, destacando tamén o Xapón. Cos seus volcáns, o país ten gran potencial de enerxía xeotérmica.

Antes da crise de 2008 o país tiña baixo desemprego, equilibrada distribución de renda e un forte crecemento.. Despois da crise, as prioridades do goberno centráronse en estabilizar o valor da coroa islandesa, conter o déficit orzamentario, reestruturar o sector financeiro, conter a inflación e diversificar a economía.

## Notas 
## Véxase tamén
Ibaraki

**Ibaraki** (茨木市, いばらきし, *Ibaraki-shi*) é un concello xaponés da prefectura de Osaca. Está situado ó norte da prefectura, na parte Hokusetsu (a parte norte de Settsu), ao centro da rexión de Kinki, no centro-oeste da illa de Honshu. Ten 76,52&nbsp;km² de superficie, unha poboación de 272.817 habitantes (2009) e unha densidade de poboación de 3.570 hab./km².

O concello de Ibaraki limita cos concellos de Toyono, Minō, Suita, Settsu, Takatsuki (que son da prefectura de Ōsaka); e Kameoka (este último é da prefectura de Kyoto).

## Cidades irmandadas 
*  Minneapolis (1980).
*  Shoudoshima-chou (1988).

## Véxase tamén 
### Ligazóns externas 
* Sitio web oficial da cidade de Ibaraki .
* Sitio web oficial da cidade de Ibaraki .
Consellería de Relacións Institucionais

A **Consellería de Relacións Institucionais** foi unha antiga consellería da Xunta de Galicia que se encargou de tarefas relacionadas coa relación con outras administracións, especialmente a administración do estado. As súas competencias pertencen na actualidade á Consellería de Presidencia, Administracións Públicas e Xustiza.
## Historia
A consellería de Relacións Institucionais foi creada en 1990 por Manuel Fraga no seu primeiro goberno, aparellada á responsabilidade de servir de portavocía ao goberno autonómico. En 1993 convértese nunha consellería sen carteira para Asuntos Parlamentarios, ata que en 2001 é asumida pola consellería de Presidencia. En 2005, coa chegada do bipartito formado por socialistas e nacionalistas, a responsabilidade pasa a ser da Vicepresidencia para a Igualdade e o Benestar, da que se fai cargo Anxo Quintana. En 2009 reincorpórase aos asuntos da consellería de Presidencia

### Conselleiros
* Víctor Manuel Vázquez Portomeñe (1990-1997). Conselleiro de Relacións Institucionais e Voceiro do Goberno. A partir de 1993 levará o título de conselleiro sen carteira para Asuntos Parlamentarios.
* Xoán Manuel Diz Guedes (1997-2001). Conselleiro sen carteira para Relacións Institucionais.
Consellería de Xustiza e Interior

A **Consellería de Xustiza e Interior** foi unha antiga consellería da Xunta de Galicia que se encargou de tarefas relacionadas coa seguridade e coa relación coas administracións de Xustiza. Na actualidade, as súas competencias están recollidas dentro da Consellería de Presidencia, Administracións Públicas e Xustiza.
## Historia
A consellería de Xustiza e Interior naceu coa propia Xunta, en 1982. Despois dun período de cambios políticos, con catro conselleiros en menos de dous anos, as súas competencias pasaron a ser recollidas pola Consellería de Presidencia. En 1993 Manuel Fraga recupera de novo a figura da consellería, que se mantén ininterrompidamente ata 2005, onde coa chegada do bipartito formado por socialistas e nacionalistas desaparece, sendo as súas competencias recollidas pola Consellería de Presidencia, Administracións Públicas e Xustiza.

### Conselleiros
* Xosé González Dopeso (1982). Conselleiro de Xustiza e Interior.
* Xosé Manuel Romay Beccaría (1982-1983). Vicepresidente da Xunta de Galicia. 
* Xosé Luís Barreiro Rivas (1983). Conselleiro de Presidencia e Xustiza.
* Juan Luis Pía Martínez (1983). Conselleiro de Xustiza e Interior.
* Xoán Manuel Diz Guedes (1993-1996). Conselleiro de Xustiza, Interior e Relacións laborais.
* Xesús Palmou (1996-1999)
* Antonio Pillado (1999-2003)
* Xesús Palmou (2003-2005).
Consellería do Mar

A **Consellería do Mar** é unha consellería da Xunta de Galicia con competencias en pesca, acuicultura e instalacións portuarias. O seu titular é Alfonso Villares Bermúdez.

## Historia 
A consellería de Mar naceu con nome de consellería de Pesca en 1982, xa no primeiro goberno autonómico de Xerardo Fernández Albor. En todos estes anos mudou en varias ocasións de nome, pero non modificou de forma considerable as súas competencias ata que en 2009 se fixo cargo da xestión dos Portos de Galicia, que ata daquela pertenceran á consellería de Política Territorial. Porén, entre 1984 e 1986 foi integrada na consellería de Agricultura. En 2012 volveu fusionarse con esta, nesa altura xa chamada Consellería do Medio Rural. Foi novamente creada en outubro de 2015.

### Conselleiros 
# José Baldomero Fernández Calviño (1979-1982). Como conselleiro de Pesca.
# Ramón Díaz del Río (1982-1983). Como conselleiro de Pesca.
# Xoán Manuel Páramo Neira (1986-1987). Como conselleiro de Pesca, Marisqueo e Cultivos Mariños.
# Xosé Henrique Rodríguez Peña (1987-1990). Como conselleiro de Pesca.
# Henrique López Veiga (1990-1993). Como conselleiro de Pesca, Marisqueo e Acuicultura.
# Xoán Caamaño (1993-1997).
# Amancio Landín Jaraiz (1997-2001).
# Henrique López Veiga (2001-2005). Primeiro como conselleiro de Pesca, Marisqueo e Acuicultura, e despois duns meses, aínda en 2001, como conselleiro de Pesca e Asuntos Marítimos.
# Carmen Gallego (2005-2009).
# Rosa Quintana (2009-2012). Como conselleira de Mar.
# Rosa Quintana (2012-2015). Como conselleira de Medio Rural e do Mar.
# Rosa Quintana (2015-2023). Como conselleira do Mar.
# Alfonso Villares Bermúdez (2023-actualidade). Como conselleiro do Mar.

## Notas 
## Véxase tamén 
### Outros artigos 
* Servizo de Gardacostas de Galicia.

### Ligazóns externas 
*Web da consellería
O Reboredo

O topónimo **O Reboredo** pode referirse a:

;En Galiza
***O Reboredo**, lugar da parroquia de Dodro, no concello de Arzúa;
***O Reboredo**, lugar da parroquia de Santa María de Arzúa, no concello de Arzúa;
***O Reboredo**, lugar da parroquia de Sofán, no concello de Carballo;
***O Reboredo**, lugar da parroquia de Sillobre, no concello de Fene;
***O Reboredo**, lugar da parroquia de Merille, no concello de Ourol;
***O Reboredo**, lugar da parroquia de Vilavella, no concello das Pontes de García Rodríguez;
***O Reboredo**, lugar da parroquia de Nete, no concello de Vilalba;
***O Reboredo**, lugar da parroquia de Roupar, no concello de Xermade.

## Véxase tamén
### Outros artigos
***Os Reboredos**, lugar da parroquia da Faeira, no concello das Pontes de García Rodríguez.
Consellería do Medio Rural

A **Consellería do Medio Rural** é unha consellería da Xunta de Galicia con competencias na xestión e promoción da agricultura, da gandaría, dos produtos con denominación de orixe, e da política forestal. O seu titular actual é José González Vázquez.

## Historia
A consellería de Medio Rural e do Mar é, a pesar das mudanzas de nomes, unha das máis estables da historia dos gobernos autonómicos en canto a funcións e competencias. A variación máis importante foi a incorporación, entre 1983 e 1986 das políticas relacionadas coa pesca e a acuicultura que antes, coma o foron despois, tiveron unha consellería de seu. Estas competencias foron recuperadas trala remodelación de goberno producida en 2012. Non obstante, en 2015 a Consellería divídese en Consellería do Medio Rural, dirixida por Ángeles Vázquez, e a Consellería do Mar, dirixida por Rosa Quintana.

### Conselleiros
# Jaime Rey de Roa (1982-1984). Como conselleiro de Agricultura, Gandería e Montes.
# Fernando Garrido Valenzuela (1984-1986). A partir de 1985, como conselleiro de Agricultura, Pesca e Alimentación e uns meses despois, como conselleiro de Agricultura.
# Ángel Ruiz Fidalgo (1986-1987).
# Francisco Sineiro (1987-1990). 
# Xosé Manuel Romay Beccaría (1990-1991). Como conselleiro de Agricultura, Gandería e Política Forestal.
# Tomás Pérez Vidal (1991-1997). Como conselleiro de Agricultura, Gandería e Montes.
# Cástor Gago (1997-2001). Como conselleiro de Agricultura, Gandería e Política Agroalimentaria.
# Xoán Manuel Diz Guedes (2001-2004). A partir de 2001, uns meses máis tarde, como conselleiro de Política Agroalimentaria e Desenvolvemento Rural.
# José Antonio Santiso Miramontes (2004-2005).
# Alfredo Suárez Canal (2005-2009). Como conselleiro de Medio Rural.
# Samuel Juárez (2009-2012).
# Rosa Quintana (2012-2015). Como conselleira de Medio Rural e do Mar.
# Ángeles Vázquez Mejuto (2015-2018). Como conselleira de Medio Rural.
# José González Vázquez (2018-).

## Estrutura interna
### Secretarías e direccións xerais
Ademais da necesaria Secretaría Xeral da consellería, que ocupa Joaquín Macho Canales, a consellería do Medio Rural conta coas seguintes secretarías e direccións xerais:

* Dirección Xeral da Defensa do Monte: Manuel Rodríguez Vázquez
* Dirección Xeral de Planificación e Ordenación Forestal: José Luis Chan Rodríguez
* Dirección Xeral de Gandaría, Agricultura e Industrias Agroalimentarias: José Balseiros Guinarte
* Dirección Xeral de Desenvolvemento Rural: Inés Santé Riveira

### Entes asociados
As seguintes entidades están asociadas á consellería:

* Fondo Galego de Garantía Agraria
* Axencia Galega de Desenvolvemento Rural
* Axencia Galega de Calidade Alimentaria

### Outros entes 
* Bantegal, que xestiona o Banco de Terras de Galicia

## Notas 
## Véxase tamén
### Outros artigos 
* Instituto de Biodiversidade Agraria e Desenvolvemento Rural
### Ligazóns externas
* Web da consellería
Consellería de Cultura, Lingua e Xuventude

[miniatura|[Román Rodríguez González, conselleiro de Cultura e Turismo entre 2018 e 2020]]

A **Consellería de Cultura, Lingua e Xuventude** é unha consellería da Xunta de Galicia con competencias na xestión e promoción da cultura, así como da protección do patrimonio, a promoción e protección de lingua e da promoción de políticas de cara á mocidade. Noutros tempos encargouse do fomento do deporte, da área de turismo e estivo fusionada coa consellería de Educación. O seu actual titular é José Carlos López Campos.
## Historia 
A consellería de Cultura viviu ao longo dos anos diversas modificacións, tanto en competencias como en denominacións. Os principais elementos de variación foron o turismo (unha área que tamén correspondeu á consellería de Industria e o deporte (que ás veces correspondeu a outras consellerías, como Familia e outras veces dependeu directamente do presidente da Xunta co rango de secretaría xeral. O primeiro conselleiro foi Xosé Filgueira Valverde, en calidade de asesor especial do presidente Xerardo Fernández Albor. Posteriormente consolidouse como unha das consellerías fundamentais. Ademais, durante o período dun ano ao remate da era Albor, asociouse con Benestar social.

Ademais. entre 1983 e 1986 foi integrada na estrutura da consellería de Educación, fusión que volveu repetir a partir de 2012. Dende 2018 ata 2020 recupera a súa independencia como Cultura e Turismo, pasando a partir de 2020 a ser fusionada de novo con Educación e Universidade. En 2024 recuperou a súa independencia como Cultura, Lingua e Xuventude.

### Conselleiros 
# Xosé Filgueira Valverde (1982–1983). Como conselleiro adxunto ao presidente en materia cultural. A partir de finais de 1982 fíxoo co nome de conselleiro para a Cultura.
# Alejandrino Fernández Barreiro (1986–1987). Como conselleiro de Cultura e Benestar Social: .
# Alfredo Conde (1987–1990). Como conselleiro de Cultura e Deportes.
# Daniel Barata Quintas (1990–1993). Como conselleiro de Cultura e Xuventude.
# Víctor Manuel Vázquez Portomeñe (1993–1996). Como conselleiro de Cultura.
# Xesús Pérez Varela (1996–2005). Como conselleiro de Cultura e Comunicación Social. A partir de 1997 como conselleiro de Cultura, Comunicación Social e Turismo.
# Ánxela Bugallo (2005–2009). Como conselleira de Cultura e Deporte.
# Roberto Varela (2009–2012). Como conselleiro de Cultura e Turismo.
# Xesús Vázquez Abad (2012-2015). Como conselleiro de Cultura, Educación e Ordenación Universitaria.
# Román Rodríguez González (2015-2020). Como conselleiro de Cultura, Educación e Ordenación Universitaria (2015-2018), conselleiro de Cultura e Turismo (2018-2020) e conselleiro de Cultura, Educación e Universidade (2020-2024)
# José Carlos López Campos (2024- ). Como conselleiro de Cultura, Lingua e Xuventude.

## Notas 
## Véxase tamén 
### Ligazóns externas 
* https://www.xunta.gal/cultura-e-turismo
Consellería de Vivenda

A **Consellería de Vivenda** foi unha antiga consellería da Xunta de Galicia que se encargou de tarefas relacionadas coa promoción de vivenda de protección oficial e do alugueiro e coa ordenación dos núcleos habitados e das edificacións sobre o territorio. Na actualidade, as súas competencias están recollidas dentro da Consellería de Medio Ambiente, Territorio e Infraestruturas.
## Historia
A consellería de Vivenda existiu unicamente como consellería independente no período comprendido entre 2005 e 2009, baixo o goberno bipartito do PSdeG e o BNG. As competencias tanto antes como despois foron asumidas pola consellería encargada da Política Territorial. Esta asunción de competencias foi explícita na denominación das consellerías entre 1993 e 2005.

### Conselleira
* Teresa Táboas (2005-2009).
Consellería de Emigración

A **Consellería de Emigración** foi unha antiga consellería da Xunta de Galicia que se encargou de tarefas relacionadas coa relación coas comunidades galegas no exterior, aínda que tamén asumiu temporalmente competencias en materia de cooperación para o desenvolvemento con terceiros países. Na actualidade, as competencias sobre emigración recaen directamente no presidente da Xunta a través da figura dunha secretaría xeral.
## Historia
Dende os primeiros tempos da Xunta de Galicia, en 1982, a consellería de Emigración estivo enmarcada competencialmente dentro da área da consellería de Traballo, e recollida explicitamente no título ata 1983. Despois dese momento desapareceu, coas súas competencias asumidas por outros departamentos, e non se volveu recuperar ata 2001, xa como consellería de seu. Desapareceu de novo en 2005, integrada nos asuntos de xestión directa do presidente da Xunta.

### Conselleiro
* Aurelio Miras Portugal (2001-2005). Ata 2003 baixo o nome de Consellería de Emigración e Cooperación Internacional, e dende 2003 xa só como consellería da Emigración.
Consellería de Familia

A **Consellería de Familia** foi unha antiga consellería da Xunta de Galicia que se encargou de tarefas relacionadas coa xestión de contidos de carácter social e transversal, que non tiñan acomodo dentro do organigrama habitual da Xunta. Así, ao longo da súa historia ocupouse do deporte, da mocidade ou da muller. Na actualidade, as competencias sobre estes temas están repartidos entre diversas consellerías, especialmente a consellería de Traballo e Benestar.
## Historia
A creación da consellería de Familia remonta a 1993 cando asumiu as competencias de Muller e Xuventude. Posteriormente adquiriría progresivamente as competencias sobre a promoción do emprego, sobre deporte e sobre xestión do voluntariado, especialmente importante como consecuencia da catástrofe do Prestige. Desapareceu en 2005, cando as súas competencias se integraron na consellería de Traballo, na de Cultura e Deporte e na de Igualdade e Benestar. Todas as conselleiras ao longo da súa historia foron mulleres.

### Conselleiras
* Manuela López Besteiro (1993-2003). Ata 1997 co nome de Consellería de Familia, Muller e Xuventude, e dende ese ano xa como consellería de Familia, Promoción do Emprego, Muller e Xuventude.
* Pilar Rojo (2003-2005), como conselleira de Familia, Xuventude e Voluntariado, e a partir de 2004 tamén como conselleira de Familia, Xuventude, Deporte e Voluntariado.
Consellería de Turismo e Deportes

A **Consellería de Turismo e Deportes** foi unha antiga consellería da Xunta de Galicia que se encargou de tarefas relacionadas coa promoción turística de Galicia e coa xestión do deporte, e que estivo operativa na década dos oitenta. As súas competencias repartíronse posteriormente entre diversas consellerías.
## Historia 
A consellería de Turismo e Deportes creouse no comezo da actividade da Xunta de Galicia, en 1982. As súas primeiras competencias integraban unicamente a promoción turística e a xestión deportiva, pero uns meses máis tarde engadiu na súa denominación a xestión das políticas dirixidas á mocidade. En 1986 as súas competencias repártense entre a consellería de Cultura e Benestar Social e a de consellería de Traballo, Industria e Turismo. Nunca máis volve ter entidade propia como consellería. Porén, a partir de 2009, e co goberno de Alberto Núñez Feijóo, todas esas competencias iniciais, agás a de Xuventude, foron reunidas baixo o paraugas da Consellería de Cultura e Turismo.

### Conselleiro 
* Ángel Villanueva Cendón (1982-1986). Ata 1983 como conselleiro de Turismo e Deportes, e a partir dese ano tamén como conselleiro de Turismo, Xuventude e Deportes.
Consellería de Asuntos Sociais

A **Consellería de Asuntos Sociais** foi unha antiga consellería da Xunta de Galicia que se encargou de tarefas relacionadas coa prestación de servizos de integración e sociais. A miúdo, esta consellería integrou tamén outros abanos de competencia, relacionados co traballo, a muller ou a mocidade. Na actualidade atópase integrada na consellería de Traballo e Benestar.
## Historia
As competencias en asistencia e atención social eran pequenas ao comezo da autonomía de Galicia, e non contaron cunha consellería con ese nome ata que en 1987 o goberno tripartito encabezado por Fernando González Laxe denomina unha consellería de Traballo e Benestar social. Esas competencias seguirían integradas en Traballo ao comezo do goberno de Manuel Fraga e posteriormente na consellería de Sanidade, ata que en 2001 se crea unha consellería con ese nome de forma independente. En 2003 volveu integrarse na consellería de Traballo, ata que en 2005 se independizou de novo como Consellería para a Igualdade e o Benestar, con rango de vicepresidencia. En 2009 volveu integrarse dentro da consellería de Traballo e Benestar.

### Conselleiros
*Corina Porro (2001-2003), como conselleira de Asuntos Sociais.
*María Xosé Cimadevila (2003-2004), como conselleira de Asuntos Sociais, Emprego e Relaciones Laborais.
*Belén Prado (2004-2005).
*Anxo Quintana (2005-2009), como vicepresidente para a Igualdade e o Benestar.
Masuda

**Masuda** (益田市, ますだし, *Masuda-shi*) é un concello da prefectura de Shimane no Xapón. Está situado ao oeste da prefectura, na rexión de San'in dentro da rexión de Chūgoku, na illa de Honshu. Ten 733,24&nbsp;km² de superficie, unha poboación de 44.474 habitantes (2021) e unha densidade de poboación de 60,65 hab./km².

O concello de Masuda limita cos concellos de Tsuwano, Yoshiga, Hamada (que son da prefectura de Shimane); de Hatsukaichi, Akiōta, Kitahiroshima (que son da prefectura de Hiroshima); de Hagi e Iwakuni (que son da prefectura de Yamaguchi).

## Véxase tamén 
### Ligazóns externas 
* Sitio web oficial da cidade de Masuda .
Gōtsu

**Gōtsu** (江津市, ごうつし, *Gōtsu-shi*) é un concello da prefectura de Shimane no Xapón. Está situado no centro da prefectura, na rexión de San'in dentro da rexión de Chuugoku, na illa de Honshu. Ten 268,51&nbsp;km² de superficie, unha poboación de 26.347 habitantes (2009) e unha densidade de poboación de 98,1 hab./km².

O concello de Gōtsu limita cos concellos de Hamada, Ōnan, Kawamoto e Ōda.

## Cidades irmandadas 
* Corona

## Véxase tamén 
### Ligazóns externas 
*Sitio web oficial da cidade de Gōtsu .
Vicepresidencia da Xunta de Galicia

[miniatura|[José Manuel Romay Beccaría, foi o primeiro vicepresidente da Xunta de Galicia.]]

A **vicepresidencia da Xunta de Galicia** é un antigo cargo político dentro do organigrama da Xunta e que a miúdo serviu como coordinación do traballo doutras consellerías. Ao longo da historia da Xunta de Galicia houbo gobernos que contaron cun vicepresidente, con dous vicepresidentes ou con ningún.

O vicepresidente é tamén o encargado de substituír o presidente nas súas funcións en caso de falecemento, dimisión ou viaxe ao estranxeiro, e ata a elección dun novo presidente, de ser o caso. De non existir vicepresidente, esas funcións recaen na persoa que ocupe o cargo de conselleira de Presidencia.

A vicepresidencia pode rer funcións políticas claramente definidas ou actuar como consellería sen carteira, na asistencia do cargo do presidente.

## Historia
O primeiro vicepresidente da Xunta foi José Manuel Romay Beccaría, que aínda que se ocupou das tarefas relacionadas coas relacións coa administración estatal e coa Xustiza non tivo esa denominación. A partir de 1983 créanse dúas vicepresidencias, unha de perfil político, encabezada por Xosé Luís Barreiro Rivas e outra de perfil económico, encabezada por Carlos Mella, que á súa vez detentaban o cargo de conselleiros de áreas específicas. Este modelo mantívose durante uns poucos meses, ata que Mella dimite debido ás súas friccións con Barreiro, e este último queda como único vicepresidente coordinando a área política.

Logo da dimisión de Barreiro Rivas en 1986 pasa a ocupar o cargo de vicepresidente da Xunta Mariano Rajoy, pero sen levar aparellada a xestión dunha consellería. Logo da moción de censura presentada en 1987 por Fernando González Laxe (PSdeG), a vicepresidencia volve ser de novo de Barreiro Rivas, pero ten que dimitir como consecuencia dun proceso xudicial. Nin Barreiro nin o seu substituto Xavier Suárez-Vence xestionaron ademais outras consellerías.

Logo da vitoria de Manuel Fraga en 1989 desapareceu a figura do vicepresidente ata que foi recuperada quince anos máis tarde, en 2004 baixo a figura dunha dobre vicepresidencia, a de Alberto Núñez Feijóo como vicepresidente primeiro e a de Xosé Manuel Barreiro como vicepresidente segundo. Estas vicepresidencias presentáronse como unha preparación para a sucesión política de Fraga e non tiñan competencias específicas, fóra das que cada un deles, como conselleiros, xa tiña.

Tras a formación do goberno de coalición entre socialistas e nacionalistas en 2005, Anxo Quintana asumiu a vicepresidencia única, que levaba aparelladas as competencias de relacións institucionais e de Igualdade e Benestar. O vicepresidente encargábase ademais da coordinación da actividade das consellerías gobernadas polos nacionalistas.

### Vicepresidentes
## Notas 
## Véxase tamén 
### Outros artigos 
* Xunta de Galicia
Consellería de Economía

miniatura|Carlos Mella en 2007.

A **Consellería de Economía** foi unha antiga consellaría da Xunta de Galicia que se ocupou da planificación económica. As súas competencias actuais foron incorporadas á Consellería de Economía e Industria.

## Historia
As competencias sobre o economía foron tradicionalmente aparelladas ás competencias en Facenda e a súa denominación foi común durante a maior parte da historia da Xunta de Galicia. Só en dúas ocasións foron materias distintas. En 1983 e durante catro meses, a consellería de Economía existiu de forma independente á consellería de Facenda. En 2009 esas consellerías volven ser dúas distintas, pero neste caso a de Economía intégrase dentro da área de Industria.

### Conselleiro
*Carlos Mella (1983).
Economía de Noruega

Noruega ten unha economía propia dos países máis desenvolvidos do mundo, onde máis do 60% da man de obra dedícase ao sector de servizos. O país é un dos principais produtores de petróleo e gas natural da Europa, que garanten 22% da riqueza nacional. O país é dotado con ricos recursos naturais - petróleo, enerxía hidroeléctrica, peixes, bosques e minerais - e é altamente dependente da súa produción de óleo e prezos de óleo internacionais; en 1999, o óleo e o gas explicaron 35% das exportacións. Soamente Arabia Saudita e Rusia exportan máis óleo do que Noruega. O fondo petrolífero da Noruega foi estabelecido polo goberno noruegués para garantir que os beneficios da explotación do petróleo sexan preservados para xeracións futuras de noruegueses.

A Noruega optou por permanecer fóra da Unión Europea durante unha conferencia en 1972, e outra vez en novembro de 1994. Non obstante, a Noruega, xunto con Islandia e Liechtenstein, participa da Unión Europea a través do acordo europeo da área económica.

## Notas 
## Véxase tamén 
### Outros artigos 
* Real Casa da Moeda de Noruega
Nōgata

**Nōgata** (直方市, のおがたし, *Nōgata-shi*) é un concello da prefectura de Fukuoka no Xapón. Está situado ó norte da rexión de Kyūshū e da prefectura, na illa de Kyūshū. Ten 61,78&nbsp;km² de superficie, unha poboación de 57.191 habitantes (2009) e unha densidade de poboación de 926 h/km².

O concello de Nōgata limita cos concellos de Kotake, Miyawaka, Kurate, Kitakyushu, Fukuchi e Iizuka.

## Véxase tamén 
### Ligazóns externas 
* Sitio web oficial da cidade de Nōgata .
Kurume

**Kurume** (久留米市, くるめし, *Kurume-shi*) é un concello da prefectura de Fukuoka no Xapón. Está situado ó norte da rexión de Kyūshū e ó sur da prefectura, na zona da provincia histórica de Chikugo, na illa de Kyūshū. Ten 229,84&nbsp;km² de superficie e unha poboación de 304.318 habitantes (2009). É a terceira cidade poboada da prefectura e a oitava da rexión.

O concello de Kurume limita cos concellos de Ogōri, Tachiarai,  Asakura, Ukiha, Yame, Hirokawa, Chikugo, Ōki, Ōkawa (que son da prefectura de Fukuoka); Tosu, Miyaki e Kanzaki (que son da prefectura de Saga).

## Cidades irmandadas 
*  Kōriyama-shi, prefectura de Fukushima, Xapón (1975)
*  Modesto, California, Estados Unidos de América (1992).

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Kurume .
Deputación de Lugo

A **Deputación provincial de Lugo**, unha das catro deputacións de Galiza, é o órgano institucional propio da provincia de Lugo e ao que corresponden diversas tarefas tanto administrativas como executivas. Traballa en prol da totalidade dos municipios lugueses e ocúpase de traballos de coordinación entre concellos e máis de dotación de infraestruturas, control destas e supervisión en xeral de calquera movemento administrativo da provincia de Lugo.

## Historia 
A Deputación de Lugo foi creada no ano 1836, como consecuencia da organización de España en provincias. Naquela época exerceu competencias en materia de obras públicas, educación, beneficencia, así como funcións intermedias entre os municipios e a administración do estado.

No ano 1979 quedou constituída como organismo democrático á vez do proceso de transición que se desenvolvía en España.

## Presidentes 
*1979–1983: Luís Cordeiro Rodríguez, de UCD.
*1983–2007: Francisco Cacharro Pardo, do PPdeG.
*2007–2015: Xosé Ramón Gómez Besteiro, do PSdeG-PSOE.
*2015: Elena Candia López, do PPdeG.
*2015–2019: Darío Campos Conde, do PSdeG-PSOE.
*2019-2025: José Tomé Roca, do PSdeG-PSOE.
*2025-presente: Carmela López Moreno, do PSdeG-PSOE.

## Representación provincial 
O pleno da deputación está formado por 25 deputados. No pleno de investidura do ano 2015, a candidata do PP, Elena Candia López foi elixida presidenta tras empatar a 12 votos co candidato socialista Darío Campos e votarse o deputado socialista Manuel Martínez a si mesmo. O 8 de outubro de 2015, PSdeG e BNG presentan unha moción de censura e desta vez, co apoio de Manuel Martínez, o socialista Darío Campos foi elixido presidente da deputación.

En 2019 repetiuse o acordo entre PSdeG e BNG. Dende aquela o presidente é José Tomé Roca, alcalde de Monforte de Lemos, e a vicepresidenta, Tareixa Ferreiro, concelleira na capital.

A representación dos diferentes partidos políticos logo das eleccións municipais de 2019 é a seguinte:

### Distribución dos escanos por partidos xudiciais. 
## Notas
## Véxase tamén 
### Outros artigos
* Deputación da Coruña
* Deputación de Ourense
* Deputación de Pontevedra
Ōmuta

**Ōmuta** (大牟田市, おおむたし, *Ōmuta-shi*) é un concello da prefectura de Fukuoka no Xapón. Ōmuta está situado no centro-norte da rexión de Kyūshū e ó extremo sur da prefectura, na zona da provincia histórica de Chikugo, na illa de Kyūshū. Ten 81,55&nbsp;km² de superficie e unha poboación de 125.763 habitantes (2009) cunha densidade de poboación de 1.540 h/km².

O concello de Ōmuta limita cos concellos de Miyama (que é da prefectura de Fukuoka); de Nankan e Arao (que son da prefectura de Kumamoto).

## Cidades irmandadas 
*  Datong, Shanxi, China.
*  Muskegon, Míchigan, Estados Unidos.

## Véxase tamén 
### Ligazóns externas 
* Sitio web oficial da cidade de Ōmuta .
Roberto Varela

**Roberto Varela Fariña**, nado en Dena (Meaño) o 22 de marzo de 1959, é un diplomático, poeta e político galego. Desde o ano 2009 ata o 2012 foi conselleiro de Cultura e Turismo da Xunta de Galicia e desde o 2012 ata o ano 2017 foi embaixador de España no Uruguai. Actualmente é conselleiro de asuntos culturais na Embaixada de España na Arxentina.

## Traxectoria 
É licenciado en Filosofía pola Universidade de Barcelona e en Relacións Internacionais polo Institut libre d'étude des relations internationales (ILERI) da cidade de París.

Ingresou na carreira diplomática en 1989, cando entrou no Ministerio de Asuntos Exteriores de España como xefe de Área de Relacións Económicas con América Latina. Deseguido, traballou nas embaixadas españolas de Bonn (Alemaña) e Kuwait. Anos máis tarde, a partir de 2004, desenvolveu as funcións de cónsul de España na cidade norteamericana de Nova York, encargándose de asuntos culturais.

O 20 de abril de 2009 foi nomeado conselleiro de Cultura e Turismo da Xunta de Galiza, presidida por Alberto Núñez Feijóo do Partido Popular, se ben non estaba afiliado ao partido, declarándose independente. O 4 de xaneiro de 2012 cesou como conselleiro, sendo sucedido por Xesús Vázquez Abad. A comezos de marzo de 2012 foi nomeado embaixador de España no Uruguai, como sucesor da anterior embaixadora Aurora Díaz-Rato Revuelta, tras presentar as súas cartas credenciais perante o presidente do país José Mujica. En maio de 2017 cesou do cargo, e foi sucedido por Javier Sangro, e pasou a ser designado director xeral de Relacións Culturais e Científicas da Axencia Española de Cooperación Internacional para o Desenvolvemento.

Por resolución do 3 de xullo de 2018 do Ministerio de Asuntos Exteriores, foi designado conselleiro de asuntos culturais da embaixada de España en Francia. En abril de 2023 foi designado conselleiro de asuntos culturais da embaixada de España en Arxentina.

### Polémicas 
No ano 2009, nunhas declaracións pouco despois de asumir o cargo de conselleiro de Cultura e Turismo comentou: «la cultura gallega está muy bien pero limita». No ano 2010, durante a celebración da Fitur en Madrid, leu un texto onde se referían ao concello de Sobrado dos Monxes coa tradución automática de «Desván de los Monjes». Perante as queixas e a recriminación da oposición, Varela dixo que era unha farsa e chamou «estúpidos» aos que cresen nese episodio. Do mesmo xeito, poucas semanas antes, referiuse á cultura galega dicindo: «creo que la cultura gallega está ensimismada y a veces también acomplejada».

## Obra 
* 

## Notas 
## Véxase tamén
Yanagawa

**Yanagawa** (柳川市, やながわし, *Yanagawa-shi*) é un concello xaponés da prefectura de Fukuoka. Está situada no centro-norte da rexión de Kyūshū e ó sur da prefectura, na zona da provincia histórica de Chikugo, na illa de Kyūshū. Ten 76,90&nbsp;km² de superficie, unha poboación de 71.910 habitantes (2009) e unha densidade de poboación de 935 hab./km².

O concello de Yanagawa limita cos concellos de Ōkawa, Ōki, Chikugo, Miyama (que son da prefectura de Fukuoka); e Saga (este último é da prefectura de Saga).

## Turismo 
* Casa de Toshima (旧戸島家住宅) - É unha casa antiga de samurais da época samurai.
* Xardín de Shōtō-en (松濤園).

## Galería de imaxes 

Ficheiro:Yanagawa-kawakudari.jpg|Canle en Yanagawa.
Ficheiro:Old Toshima House01s4272.jpg|A casa antiga de Toshima de época de samurai. 
Ficheiro:Old Toshima House06s5s3200.jpg|A casa antiga de Toshima de época de samurai.
Ficheiro:Ohana Yanagawa20s5s3200.jpg|Xardín de Shōtō-en.

## Cidades irmandadas 
*  Taketa (1982).

## Véxase tamén 
### Ligazóns externas 
* Sitio web oficial da cidade de Yanagawa .
Yame

**Yame** (八女市, やめし, *Yame-shi*) é un concello da prefectura de Fukuoka no Xapón. Está situado no centro-norte da rexión de Kyūshū e ó sur da prefectura, na zona da provincia histórica de Chikugo, na illa de Kyūshū. Ten 98,66&nbsp;km² de superficie, unha poboación de 42.029 habitantes (2009) e unha densidade de poboación de 426 h/km².

O concello de Yame limita cos concellos de Ukiha, Kurume, Hirokawa, Chikugo, Miyama (que son da prefectura de Fukuoka); de Nagomi, Yamaga (que son da prefectura de Kumamoto); e de Hita (este último é da prefectura de Ōita).

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Yame .
* Sitio web oficial da cidade de Yame .
Asociación para o Comercio Xusto e Solidario Panxea

A **Asociación para o Comercio Xusto e Solidario Panxea** é unha organización non gobernamental de axuda ao desenvolvemento e comercio xusto situada en Santiago de Compostela.

## Traballo e organización 
Foi fundada en 1995 por un antigo grupo de voluntarios que buscaban a súa propia maneira de facer chegar o consumo responsábel, o comercio xusto e a acción social a Santiago de Compostela e Galicia.

*Panxea* é gobernada de maneira asemblearia polos seus membros, que organizados por comisións, presentan e discuten as súas propostas. Ademais da asemblea xeral anual, conta con reunións semanais, abertas á participación pública.

Xunto ás actividades de educación social, sensibilización e axuda ao desenvolvemento, conta cunha tenda pública de produtos de comercio xusto e ecolóxico.

Forma parte da Rede Galega de Consumo Consciente e Responsábel, da Iniciativa pola Soberanía Alimentaria dos Pobos e do *Espacio por un Comercio Justo* (Espazo por un Comercio Xusto).

*Panxea* recibiu o Premio Vagalume 2006 concedido polo Concello de Santiago ao proceso de sensibilización e difusión do Comercio Xusto levado a cabo na cidade, ademais doutros premios e citacións menores.

Desde abril de 2010, *Panxea* organizouse coma Cooperativa Galega de Consumidores, baixo as siglas "Panxea S.C.G."

A actividade principal de *Panxea* adscríbese ao comercio xusto. A difusión principal lévase a cabo nun establecemento de venda ao público.

Os produtos son adquiridos mediante importadoras de Comercio Xusto, encargadas de garantir a orixe e respecto de dito produto aos principios internacionais do Comercio Xusto.

Os produtos ecolóxicos obtéñense de produtores locais, fomentando cadeas curtas de distribución e o respecto polo medio ambiente.

O resto da educación, difusión e sensibilización lévase a cabo mediante a preparación de actos, conferencias e obradoiros.

## Notas 
## Véxase tamén 
### Outros artigos 
* Soberanía alimentaria

### Ligazóns externas 
* PanxeaBlog
Pilar Farjas

**Pilar Farjas Abadía**, nada en Samper de Calanda en 1959, é unha médica e política galega do PPdeG.

## Traxectoria
É licenciada en Medicina e Cirurxía pola Universidade de Zaragoza, licenciada en Socioloxía pola UNED, diplomada en Estudos Avanzados pola Universidade da Coruña e ten un mestrado en Bioestatística. Nos anos noventa traballa xa de doutora na Coruña, primeiro nos servizos de Sanidade Exterior (1992), e logo como subdirectora de Protección da Saúde da Xunta de Galicia. En 1997 pasa a ser directora xeral de Saúde Pública, pero catro anos máis tarde, en 2001, regresa á atención médica na unidade de vacinas do servizo de medicina preventiva do Complexo Hospitalario da Coruña.

Ao ano seguinte, en 2002, sendo Ana Pastor ministra de Sanidade, convértese en directora executiva da Axencia Española de Seguridade Alimentaria e Nutrición. En 2004 regresa á Xunta de Galicia como xefa de gabinete de Henrique López Veiga. Ao ano seguinte, logo da derrota electoral do PPdeG, volve ao seu posto como funcionaria, ao exercer de xefa de servizo de Produtos sanitarios da Consellería de Sanidade e Servizos Sociais.

Foi tamén concelleira na cidade da Coruña e deputada provincial, cargos que desempeñou até o seu nomeamento como conselleira de Sanidade en abril de 2009, no primeiro goberno da Xunta de Galiza presidida por Alberto Núñez Feijóo.

O 30 de decembro de 2011 foi nomeada Secretaria Xeral de Sanidade de España polo consello de ministros do goberno de Mariano Rajoy, co que abandonou a consellería. Permaneceu nese posto até a destitución de Ana Mato como ministra de Sanidade, cando dimitiu e volveu a Galicia a traballar como médica.

## Vida persoal
Está casada e ten dous fillos.
Marta Fernández Currás

**Marta Fernández Currás**, nada en Vigo en 1963, é unha política galega do PPdG.

## Traxectoria 
É licenciada en empresariais pola Universidade de Santiago de Compostela, inspectora de Facenda e interventora do Estado. Impartiu clases na Facultade de Económicas da Universidade de Santiago de Compostela. Foi así mesmo delegada do Instituto de Estudos fiscais en Galiza, dependente do Ministerio de Economía de España.

En abril de 2009 foi designada para ocupar o cargo de conselleira de Facenda na Xunta de Galiza que preside Alberto Núñez Feijóo. O 30 de decembro de 2011 foi nomeada Secretaria de Estado de Orzamentos e Gastos de España polo consello de ministros do goberno de Mariano Rajoy.

## Notas
Rosa Quintana

**Rosa María Quintana Carballo**, nada en San Fernando de Apure (Venezuela) o 29 de maio de 1959, é unha política galega do PPdeG.

## Traxectoria 
Licenciouse en Ciencias Biolóxicas pola Universidade de Santiago de Compostela e tamén se doutorou alí cun estudo sobre o cultivo do mexillón galego. 

Desempeñou diversos cargos no PPdG presidido por Manuel Fraga. En 1987, comezou a traballar na Consellería de Pesca como inspectora de pesca. e formou parte do novo goberno da Xunta de Galiza presidida por Alberto Núñez Feijóo en calidade de conselleira do mar. En xaneiro de 2012 foi nomeada conselleira de Medio Rural e do Mar. Foi elixida deputada do Parlamento de Galicia nas autonómicas de 2012. En outubro de 2015 pola remodelación do Goberno, quedou unicamente como conselleira do Mar. Revalidou o seu posto de deputada en 2020, ata que en setembro de 2021 deixou o escano como deputada a canda moitos dos outros deputados que tamén eran conselleiros.

## Obra 
* *Contribución al conocimiento del desarrollo gonadal del mejillón gallego cultivado (1988)*. Santiago de Compostela: Ed. Universidade de Santiago de Compostela. ISBN 9788440419309.

## Notas 
## Véxase tamén 
### Ligazóns externas 
* Facebook